CELEX: 62016TN0085
Language: el
Date: 2016-02-17 00:00:00
Title: Υπόθεση T-85/16: Προσφυγή της 17ης Φεβρουαρίου 2016 — Shoe Branding Europe κατά EUIPO — adidas (Δύο παράλληλες ρίγες επί υποδήματος)

18.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/39
            
         Προσφυγή της 17ης Φεβρουαρίου 2016 — Shoe Branding Europe κατά EUIPO — adidas (Δύο παράλληλες ρίγες επί υποδήματος)
   (Υπόθεση T-85/16)
   (2016/C 136/54)
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Shoe Branding Europe BVBA (Oudenaarde, Βέλγιο) (εκπρόσωπος: J. Løje, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: adidas AG (Herzogenaurach, Γερμανία)
   
      Στοιχεία σχετικά με τη διαδικασία ενώπιον του EUIPO
   
   
      Αιτούσα: Η προσφεύγουσα
   
      Επίδικο σήμα: Σήμα θέσεως της ΕΕ, το οποίο αποτελείται από δύο παράλληλες ρίγες επί της εξωτερικής επιφάνειας του άνω μέρους υποδήματος — Υπ’ αριθ. 10 477 701 αίτηση καταχωρίσεως
   
      Διαδικασία ενώπιον του EUIPO: Διαδικασία ανακοπής
   
      Προσβαλλόμενη απόφαση: Απόφαση του δευτέρου τμήματος προσφυγών του EUIPO της 26ης Νοεμβρίου 2015 στην υπόθεση R 3106/2014-2
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               να καταδικάσει το EUIPO στα δικαστικά έξοδα·
            
         
      επικουρικώς:
   
   
               —
            
            
               να αναπέμψει την υπόθεση ενώπιον του καθού διατάσσοντας εκ νέου εξέταση ανεξαρτήτως της αποφάσεως του Γενικού Δικαστηρίου στην υπόθεση T-145/14·
            
         
      έτι επικουρικότερον:
   
   
               —
            
            
               να αναπέμψει την υπόθεση ενώπιον του καθού διατάσσοντας αναστολή της διαδικασίας έως ότου εκδοθεί απόφαση επί της αιτήσεως αναιρέσεως που άσκησε το καθού κατά της αποφάσεως του Γενικού Δικαστηρίου στην υπόθεση T-145/14 ενώπιον του Δικαστηρίου της Ευρωπαϊκής Ένωσης (υπόθεση C-396/15 P), και, όταν εκδοθεί απόφαση του Δικαστηρίου της Ευρωπαϊκής Ένωσης επί της εν λόγω υποθέσεως, να προβεί σε ιδία αξιολόγηση των ομοιοτήτων και των διαφορών μεταξύ των συγκριτέων σημάτων.
            
         
      Προβαλλόμενοι λόγοι
   
   
               —
            
            
               Tο καθού υπέπεσε σε πλάνη καθόσον δεν προέβη σε ιδία αξιολόγηση των ομοιοτήτων και των διαφορών μεταξύ του αμφισβητούμενου σήματος της προσφεύγουσας και του προγενέστερου σήματος της ανακόπτουσας που έχει καταχωρισθεί ως κοινοτικό σήμα της Ευρωπαϊκής Ένωσης υπό τον αριθμό 3 517 646·
            
         
               —
            
            
               Tο καθού υπέπεσε σε πλάνη καθόσον προέβη στη διαπίστωση ότι πληρούνταν οι προϋποθέσεις του άρθρου 8, παράγραφος 5, του κανονισμού 207/2009.